கேள்வி: ஹாட்லிக் கல்லூரி - வரலாறு பற்றி நீங்கள் என்ன அறிந்துள்ளீர்கள்?
பதில்: 1814 சூன் 29 இல் மெதடிசம் மதப்பரப்புனர்கள் பிரித்தானியாவில் இருந்து பிரித்தானிய இலங்கை வந்தனர். 1834 ஆம் ஆண்டில் வண. பீட்டர் பெர்சிவல் பாதிரியார் யாழ்ப்பாண நகரம் நகரில் யாழ்ப்பாணம் மத்திய கல்லூரியை ஆரம்பித்தார். பின்னர் 1838 இல் பருத்தித்துறை உவெசுலியன் மிசன் மத்தியப் பாடசாலையை (''Wesleyan Mission Central School'') 50 மாணவர்களுடன் ஆரம்பித்தார். 1860 ம் ஆண்டளவில் இப்பாடசாலை மூடப்பட்டு 1861ம் ஆண்டு டி.பி. நைல்ஸ் என்பவரால் திரும்பவும் ஆரம்பிக்கப்பட்டது. இது பருத்தித்துறை மெதடிஸ்ட் பெண்கள் உயர்தரப் பாடசாலை, பருத்தித்துறையில் இருந்து இயங்கி வந்தது. நைல்சு 1861-1868ம் ஆண்டு வரை தலைமை ஆசிரியராகப் பணியாற்றினார். இவருக்குப் பின்னர் சாமுவேல் என்சுமன் என்பவர் தலைமை ஆசிரியரானார். 1874 ஆம் ஆண்டில் தற்போதைய இடத்தில் இருந்து இயங்க ஆரம்பித்து வளர்ச்சி பெறத் தொடங்கியது. இதன் இப்பாடசாலையின் தலைமை ஆசிரியராக தாமோதிரம்பிள்ளை செரட் நியமிக்கப்பட்டார். 1912 ஆம் ஆண்டில் இப்பாடசாலை ''Christ Church School'' எனப் பெயர் மாற்றப்பட்டது. 1916 ஆம் ஆண்டில் வண. மார்சல் ஹார்ட்லி என்பவர் இக்கல்லூரியில் வேதியியல் ஆய்வுகூடத்திற்கு அடிக்கல் நாட்டிச் சென்றார். இதனால் இக்கல்லூரி “ஹார்ட்லிக் கல்லூரி” எனப் பெயர் மாற்றம் செய்யப்பட்டது. தாமோதிரம்பிள்ளை 28 ஆண்டுகள் தலைமையாசிரியராகப் பணியாற்றினார். 1943 இல் கே. பூரணம்பிள்ளை தலைமையாசிரியரானார். 1960களில் அனேகமான தனியார் பாடசாலைகள் அரசுடைமையாக்கப்பட்டதை அடுத்து ஹார்ட்லி கல்லூரியும் 1960 டிசம்பர் 1 இல் அரசு உதவி பெறும் பாடசாலையானது. ஈழப்போர்க் காலத்தில் 1985 முதல் 1990 வரை புத்தளையில் இருந்து இயங்கியது. 1989 இல் இக்கல்லூரியின் 150வது ஆண்டு நிறைவை முன்னிட்டு நினைவு முத்திரை ஒன்று வெளியிடப்பட்டது. 1996 முதல் 2002 வரை இப்பாடசாலையின் பெரும்பாலான பக்திகளை இலங்கை இராணுவம் தமது தேவைக்காகப் பயன்படுத்தி வந்தனர். பாடசாலை அதியுயர் பாதுகாப்பு வலயத்தில் உள்ளடக்கப்பட்டது. இங்கே இலங்கையின் பல பிரபலங்கள் கல்விகற்றமை குறிப்பிடத்தக்கது. உதாரணமாக முன்னாள் சபாநாயகர் கே.பி.ரத்னாயக்கா இங்கே கல்விகற்றார். இப்பாடசாலைக்கு கொழும்பு உட்பட இலங்கையின் பல பிரதேசங்களில் பழைய மாணவர் சங்கம் இருக்கின்றது.1989 இல் கல்லூரியின் 150 ஆண்டு நிறைவைக் கொண்டாடுமுகமாக இலங்கை அரசு முத்திரை வெளியிட்டுக் கௌரவித்தது. 1998 இல் கல்லூரி இணையத்தளம் ஒட்டாவா, கனடாவில் இருந்து ஆரம்பிக்கப்பட்டது.
கேள்வி: ஹாட்லிக் கல்லூரி - தலைமையாசிரியர்கள் என்பது என்ன?
பதில்: * 1838-60 வண. பீட்டர் பெர்சிவல் * 1861-68 வண. டி. பி. நைல்ஸ் * 1868- சாமுவேல் என்சுமன் * 1874 ஜே. சி. தாமோதரம்பிள்ளை செரார்ட் * 1906 எஸ். ஏ. பவுல்பிள்ளை * 1906-12 எஸ். எஸ். கணபதிப்பிள்ளை * 1912-15 ஈ. எஸ். ஏபிரகாம் * 1915-43 சி. பி. தாமோதரம் * 1943-67 கே. பூரணம்பிள்ளை * 1967-71 எஸ். இரத்தினசபாபதி * 1971-73 சி. இராசதுரை * 1973-75 பி. ஏகாம்பரம் * 1975-85 டபிள்யூ. என். எஸ். சாமிவேல் * 1985-93 பி. பாலசிங்கம் * 1993-97 கே. நடராசா * 1997-99 பி. வேணுகோபாலவாணிதாசன் * 1999-00 என். குணசீலன் * 2000-02 எம். சிறீபதி * 2003-05 வி. பத்மநாதன் * 2005- என். தெய்வேந்திரராஜா
கேள்வி: ஹாட்லிக் கல்லூரி - பழைய மாணவர்கள் பற்றி விளக்கவும்.
பதில்: * வீரசிங்கம் ஆனந்தசங்கரி, தமிழர் விடுதலைக் கூட்டணி தலைவர் * கே. டி. அருள்பிரகாசம் - கிழக்குப் பல்கலைக்கழகம், இலங்கை முன்னாள் உபவேந்தர் * சி. ஜே. எலியேசர் - கணிதப் பேராசிரியர் * கே. கணேசலிங்கம் - முன்னாள் கொழும்பு மாநகரசபை முதல்வர் * கே. பி. இரத்திநாயக்க - இலங்கை நாடாளுமன்ற சபாநாயகர் * அ. துரைராஜா - முன்னாள் யாழ்ப்பாணப் பல்கலைக்கழகம் உபவேந்தர் * இரத்தினசிறி விக்கிரமநாயக்க - முன்னாள் இலங்கை பிரதமர்.